Jan Koller
<s>Jan Koller (Prag, 30. ožujka 1973.) je bivši češki nogometaš i reprezentativac koji je igrao na poziciji napadača.</s><s>Koller se tokom igračke karijere isticao sa svojih 2.02 metra visine te sposobnosti igranja glavom.</s>

<s>Iako je bavljenje nogometom započeo kao golman, tokom svog prvog profesionalnog angažmana u Sparti Prag je igrao kao napadač.</s><s>Nakon dvije sezone prelazi u Belgiju, gdje igra prvo za Lokeren, a onda i za Anderlecht, s kojim je dva puta bio nacionalni prvak te jednom najbolji strijelac lige.</s><s>Godine 2001. prelazi u Borussiju Dortmund, s kojom u prvoj sezoni osvaja naslov prvaka.</s><s>Tokom pet godina, Koller je u 167 službenih utakmica postigao 73 gola.</s><s>U kasnijoj fazi svoje karijere, prije umirovljenja, često je mijenjao klubove, igrajući u Francuskoj, Njemačkoj i Rusiji.</s>

<s>S ukupno 55 golova iz 91 nastupa, Koller je najbolji strijelac u historiji češke reprezentacije, za koju je debitirao 1999. godine.</s><s>Reprezentaciju je predstavljao na tri Europska prvenstva te na Svjetskom prvenstvu 2006. u Njemačkoj.</s>

<s>Češki fudbaleri
Fudbaleri ili nogometaši Borussije Dortmund
Biografije, Prag</s>

